ddrg/super_eurlex huggingface dataset:
DA Den Europæiske Unions Tidende C 69/14

Domstolens kendelse (Sjette Afdeling) af 9. december 2008 — Enercon GmbH mod Kontoret for Harmonisering i det Indre Marked (Varemærker og Design)

(Sag C-20/08 P) (1)

(Appel - EF-varemærker - tredimensionelt varemærke, som består af varens form - forordning nr. 40/94 - artikel 7, stk. 1 - særpræg ved varemærket - åbenbart, at appellen delvis ikke kan antages til realitetsbehandling, delvis er ugrundet)

(2009/C 69/23)

Processprog: tysk

Parter

Appellant: Enercon GmbH (ved Rechtsanwälte R. Böhm og U. Sander)

Den anden part i sagen: Kontoret for Harmonisering i det Indre Marked (Varemærker og Design) (ved G. Schneider, som befuldmægtiget)

Sagens genstand

Appel af dom afsagt af Retten i Første Instans (Femte Afdeling) den 15. november 2007 i sag T-71/06, Enercon mod KHIM, hvorved Retten frifandt Harmoniseringskontoret i en sag, hvori der var nedlagt påstand om annullation af en afgørelse truffet den 30. november 2005 af Andet Appelkammer ved Harmoniseringskontoret om afslag på en klage over undersøgerens afgørelse, hvorved denne afslog at registrere et tredimensionelt varemærke, der forestiller navkassebeklædningen på en vindenergikonverter, for varer i klasse 7 — fornødent særpræg af et tredimensionelt varemærke, der består af vareformen

Konklusion

1) Appellen forkastes.

2) Enercon GmbH betaler sagens omkostninger.

(1) EUT C 79 af 29.3.2008.
DA Den Europæiske Unions Tidende C 44/25

Domstolens kendelse (Sjette Afdeling) af 13. november 2008 — Maria Kastrinaki tou Emmanouil mod Panepistimiako Geniko Nosokomeio Thessalonikis AHEPA (anmodninger om præjudiciel afgørelse fra Dioikitiko Efeteio Thessalonikis — Grækenland)

(Forenede sager C-180/08 og C-186/08) (1)

(Procesreglementets artikel 104, stk. 3, første afsnit - direktiv 89/48/EØF - anerkendelse af eksamensbeviser - studier, der er gennemført ved et »frit studiecenter«, der ikke er anerkendt som uddannelsesinstitution i værtsmedlemsstaten - psykolog)

(2009/C 44/41)

Processprog: græsk

Den forelæggende ret

Dioikitiko Efeteio Thessalonikis

Parter i hovedsagen

Sagsøger: Maria Kastrinaki tou Emmanouil

Sagsøgt: Panepistimiako Geniko Nosokomeio Thessalonikis AHEPA

Sagens genstand

Anmodninger om præjudiciel afgørelse — Dioikitiko Efeteio Thessalonikis — fortolkning af artikel 1, 2, 3 og 4 i Rådets direktiv 89/48/EØF af 21. december 1988 om indførelse af en generel ordning for gensidig anerkendelse af eksamensbeviser for erhvervskompetencegivende videregående uddannelser af mindst tre års varighed (EFT L 19, s. 16) — fortolkning af artikel 39, stk. 1, artikel 10, stk. 1, artikel 43, artikel 47, stk. 1, artikel 49 EF, 55 EF, 149 EF og 150 EF — borger i en medlemsstat, som har udøvet et lovreguleret erhverv i værtsmedlemsstaten før og efter anerkendelsen af den erhvervsmæssige ligeværdighed, som følger af de akademiske grader opnået i en anden medlemsstat — gennemførelse af en del af universitetsstudierne i henhold til en certificeringsaftale ved en institution, som ikke er anerkendt som højere læreanstalt i værtsmedlemsstaten — mulighed for at udelukke arbejdstageren fra hans erhverv, da anerkendelse af sådanne grader nægtet

Konklusion

De kompetente myndigheder i værtsmedlemsstaten er i henhold til artikel 3 i Rådets direktiv 89/48/EØF af 21. december 1988 om indførelse af en generel ordning for gensidig anerkendelse af eksamensbeviser for erhvervskompetencegivende videregående uddannelser af mindst tre års varighed forpligtet til at give en statsborger fra en medlemsstat, der er indehaver af et eksamensbevis i direktivets forstand, som er udstedt af en kompetent myndighed i en anden medlemsstat, tilladelse til at udøve sit erhverv på de samme betingelser som indehavere af nationale eksamensbeviser, selv om dette eksamensbevis

— attesterer en uddannelse, som helt eller delvist er gennemført ved en i værtsmedlemsstaten beliggende institution, der ikke er anerkendt som en uddannelsesinstitution i sidstnævntes stats lovgivning, og selv om dette eksamensbevis

— ikke er blevet godkendt af de nationale kompetente myndigheder.

(1) EUT C 171 af 5.7.2008.
DA Den Europæiske Unions Tidende C 44/24

Domstolens kendelse af 13. november 2008 — Giuseppe Gargani mod Europa-Parlamentet

(Sag C-25/08 P) (1)

(Appel - søgsmål anlagt af formanden for Europa-Parlamentets Retsudvalg mod Parlamentets formands »handling«, der har ført til fremsættelse af skriftlige bemærkninger i Parlamentets navn i en sag, der har til formål at opnå en præjudiciel afgørelse - søgsmålsfrist)

(2009/C 44/40)

Processprog: tysk

Parter

Appellant: Giuseppe Gargani (ved Rechtsanwalt W. Rothley)

Den anden part i appelsagen: Europa-Parlamentet (ved J. Schoo og H. Krück, som befuldmægtigede)

Sagens genstand

Appel af kendelse afsagt af Retten i Første Instans (Tredje Afdeling) den 21. november 2007 i sag T-94/06, Gargani mod Parlamentet, hvorved Retten afviste den af formanden for Europa-Parlamentets Retsudvalg anlagte sag med påstand om, at Europa-Parlamentets formands beslutning om i henhold til artikel 23, andet afsnit, i Domstolens statut på vegne af Europa-Parlamentet at indgive skriftlig udtalelse i en præjudiciel sag var ulovlig, da den var truffet i modstrid med udtalelsen fra Retsudvalgets udtalelse, og formanden havde afvist behandle spørgsmålet i plenum.

Konklusion

1) Appellen forkastes.

2) Giuseppe Gargani betaler sagens omkostninger.

(1) EUT C 79 af 29.3.2008.
DA Den Europæiske Unions Tidende C 113/17

Domstolens kendelse af 5. marts 2009 — Kommissionen for De Europæiske Fællesskaber mod Provincia di Imperia

(Sag C-183/08 P) (1)

(Appel - procesreglementets artikel 119 - betingelser for at realitetsbehandle et annullationssøgsmål - søgsmålsinteresse - indkaldelse af forslag vedrørende nyskabende foranstaltninger finansieret i henhold til Den Europæiske Socialfond - beslutning om afslag - fordel at opnå for appellanten som følge af en eventuel ophævelse af den anfægtede retsakt)

2009/C 113/34

Processprog: fransk

Parter

Appellant: Kommissionen for De Europæiske Fællesskaber (ved D. Martin og L. Flynn, som befuldmægtigede)

Den anden part i appelsagen: Provincia di Imperia (ved avocats K. Platteau og S. Rostagno)

Sagens genstand

Appel af dom afsagt af Retten i Første Instans (Femte Afdeling) den 14. februar 2008 i sag T-351/05, Provincia di Imperia mod Kommissionen, hvorved Retten antog det af sagsøgeren anlagte søgsmål med påstand om annullation af Kommissionens beslutning af 30. juni 2005 om afslag på at yde sagsøgeren støtte i forbindelse med en indkaldelse til forslag vedrørende nyskabende foranstaltninger i henhold til Den Europæiske Socialfond til realitetsbehandling, men frifandt Kommissionen — tilsidesættelse af betingelserne for at realitetsbehandle et annullationssøgsmål — begrebet søgsmålsinteresse — ingen fordel at opnå for appellanten som følge af en eventuel annullation af den anfægtede retsakt

Konklusion

1) Appellen forkastes som åbenbart ugrundet.

2) Kommissionen for De Europæiske Fællesskaber bærer sine egne omkostninger.

(1) EUT C 209 af 15.8.2008.
DA Den Europæiske Unions Tidende C 113/16

Domstolens kendelse (Anden Afdeling) af 19. februar 2009 — UDV North America Inc mod Brandtraders NV (anmodning om præjudiciel afgørelse fra Hof van Cassatie van België — Belgien)

(Sag C-62/08) (1)

(Procesreglementets artikel 104, stk. 3, andet afsnit - EF-varemærker - forordning (EF) nr. 40/94 - artikel 9, stk. 1, litra a), og artikel 9, stk. 2, litra d) - ret for indehaveren af et registreret varemærke til at modsætte sig en tredjemands brug af et tegn, der er identisk med varemærket - begrebet »brug« - en mellemmands brug af et tegn, der er identisk med varemærket, på sine forretningspapirer - mellemmand, som handler i eget navn, men for en sælgers regning)

2009/C 113/31

Processprog: nederlandsk

Den forelæggende ret

Hof van Cassatie van België

Parter i hovedsagen

Sagsøger: UDV North America Inc

Sagsøgt: Brandtraders NV

Sagens genstand

Anmodning om præjudiciel afgørelse — Hof van Cassatie van België — fortolkning af artikel 9, stk. 1, og artikel 9, stk. 2, litra d), i Rådets forordning (EF) nr. 40/94 af 20. december 1993 om EF-varemærker (EFT 1994 L 11, s. 1) — varemærkeindehavers ret til at gøre indsigelse mod tredjemands brug af varemærket — begrebet brug af varemærket

Konklusion

Begrebet »brug« som omhandlet i artikel 9, stk. 1, litra a), og artikel 9, stk. 2, litra d), i Rådets forordning (EF) nr. 40/94 af 20. december 1993 om EF-varemærker omfatter en situation sådan som den i hovedsagen omhandlede, hvor en mellemmand, som handler i eget navn, men for sælgers regning, og som følgelig ikke er part i en handel med varer, hvori denne selv er aftalepart, i sine forretningspapirer bruger et tegn, der er identisk med et EF-varemærke, for varer eller tjenesteydelser af samme art som dem, for hvilke EF-varemærket er registreret.

(1) EUT C 107 af 26.4.2008.
DA Den Europæiske Unions Tidende C 113/15

Domstolens kendelse (Sjette Afdeling) af 12. februar 2009 — Bild digital GmbH & Co. KG, tidligere Bild.T-Online.de AG & Co. KG (sag C-39/08) og ZVS Zeitungsvertrieb Stuttgart GmbH (sag C-43/08) mod Präsident des Deutschen Patent- und Markenamts (anmodninger om præjudiciel afgørelse fra Bundespatentgericht — Tyskland)

(Forenede sager C-39/08 og C-43/08) (1)

(Procesreglementets artikel 104, stk. 3, første afsnit - direktiv 89/104/EØF - ansøgninger om registrering af et varemærke - undersøgelse sag for sag - manglende hensyntagen til tidligere afgørelser - åbenbart afvisningsgrundlag)

2009/C 113/30

Processprog: tysk

Den forelæggende ret

Bundespatentgericht

Parter i hovedsagen

Sagsøgere: Bild digital GmbH & Co. KG, tidligere Bild.T-Online.de AG & Co. KG (sag C-39/08) og ZVS Zeitungsvertrieb Stuttgart GmbH (sag C-43/08)

Sagsøgt: Präsident des Deutschen Patent- und Markenamts

Sagens genstand

Anmodning om præjudiciel afgørelse — Bundespatentgericht — fortolkning af artikel 3 i Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker (EFT L 40, s. 1) — undersøgelse af registreringsansøgninger sag for sag, uden at der tages hensyn til tidligere afgørelser, der er truffet i lignende sager — registrering af et varemærke afslået over for en ansøger, der er indehaver af en række lignende varemærker

Konklusion

En myndighed i en medlemsstat, der er kompetent til at tage stilling til en ansøgning om registrering af et varemærke, er ikke forpligtet til at se bort fra de grunde til meddelelse af afslag, der er opregnet i artikel 3, stk. 1, litra b) og c), i Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning om varemærker, som ændret ved Rådets beslutning 92/10/EØF af 19. december 1991, og imødekomme denne ansøgning med den begrundelse, at det tegn, der ansøges om registrering af, er sammensat på tilsvarende eller lignende måde som et tegn, den allerede har godkendt som varemærke, og som vedrører tilsvarende eller lignende varer eller tjenesteydelser.

(1) EUT C 107 af 26.4.2008.
DA Den Europæiske Unions Tidende C 113/18

Domstolens kendelse af 3. februar 2009 — Massimo Giannini mod Kommissionen for De Europæiske Fællesskaber

(Sag C-231/08 P) (1)

(Appel - EU-personalesag - ret til en retfærdig rettergang - tilsidesættelse af tjenestemandsvedtægtens artikel 4, 27 og 29 - princippet om forbud mod forskelsbehandling - tjenestens interesse og administrationens omsorgspligt - urigtig gengivelse af beviserne og af reglerne om bevisførelse - åbenbart, at appellen delvis ikke kan antages til realitetsbehandling, delvis er ugrundet)

2009/C 113/36

Processprog: fransk

Parter

Appellant: Massimo Giannini (ved avocats L. Levi og C. Ronzi)

Den anden part i appelsagen: Kommissionen for De Europæiske Fællesskaber (ved G. Berscheid og L. Lozano Palacios, som befuldmægtigede)

Sagens genstand

Appel af dom afsagt af Retten i Første Instans (Tredje Afdeling) den 12. marts 2008 i sag T-100/04, Giannini mod Kommissionen, hvorved Retten frifandt Kommissionen i det søgsmål, som sagsøgeren havde anlagt med påstand om annullation af afgørelse truffet af udvælgelseskomitéen for udvælgelsesprøve KOM/A/9/01 med henblik på oprettelse af en ansættelsesreserve af fuldmægtige inden for området økonomi og statistik om ikke at opføre appellanten på reservelisten for denne udvælgelsesprøve, og om erstatning — tilsidesættelse af retten til en retfærdig rettergang i forbindelse med procedurens usædvanligt lange varighed — tilsidesættelse af tjenestemandsvedtægtens artikel 4, 27 og 29 samt af begrebet tjenestens interesse og omsorgspligten — tilsidesættelse af forbuddet mod forskelsbehandling og af reglerne om bevisførelse

Konklusion

1) Appellen forkastes.

2) Massimo Giannnini betaler appelsagens omkostninger.

(1) EUT C 223 af 30.8.2008.
DA Den Europæiske Unions Tidende C 113/17

Domstolens kendelse (Femte Afdeling) af 30. januar 2009 — Dorel Juvenile Group, Inc. mod Kontoret for Harmonisering i det Indre Marked (Varemærker og Design)

(Sag C-131/08 P) (1)

(Appel - EF-varemærker - forordning (EF) nr. 40/94 - artikel 7, stk. 1, litra b) - ansøgning om ordmærket SAFETY 1ST - mangel på fornødent særpræg - afslag på registrering)

2009/C 113/33

Processprog: engelsk

Parter

Appellant: Dorel Juvenile Group, Inc. (ved Rechtsanwältin G. Simon)

Den anden part i appelsagen: Kontoret for Harmonisering i det Indre Marked (Varemærker og Design) (ved O. Mondéjar Ortuño, som befuldmægtiget)

Sagens genstand

Appel af dom afsagt af Retten i Første Instans (Femte Afdeling) den 24. januar 2008 i sag T-88/06, Dorel Juvenile Group mod KHIM, hvorved Retten frifandt Harmoniseringskontoret i en sag, hvori der var nedlagt påstand om annullation af afgørelse R 616/2004-2 truffet den 11. januar 2006 af Andet Appelkammer ved Kontoret for Harmonisering i det Indre Marked (Varemærker og Design) (KHIM) om afslag på en klage over undersøgerens afgørelse, hvorved denne afslog at registrere ordmærket ordmærket »SAFETY 1ST« for varer i klasse 12, 20, 21 og 28 — et varemærkes fornødne særpræg — artikel 7, stk. 1, litra b), i Rådets forordning (EF) nr. 40/94 af 20. december 1993 om EF-varemærker (EFT 1994 L 11, s. 1)

Konklusion

1) Appellen forkastes.

2) Dorel Juvenile Group Inc. betaler sagens omkostninger.

(1) EUT C 158 af 21.6.2008.
DA Den Europæiske Unions Tidende C 113/16

Domstolens kendelse (Tredje Afdeling) af 5. februar 2009 — Mechel Nemunas UAB mod Valstybinė mokesčių inspekcija prie Lietuvos respublikos finansų ministerijos (anmodning om præjudiciel afgørelse fra Lietuvos vyriausiasis administracinis teismas (Republikken Litauen))

(Sag C-119/08) (1)

(Procesreglementets artikel 104, stk. 3, første afsnit - første momsdirektiv - sjette momsdirektiv - artikel 33, stk. 1 - begrebet »omsætningsafgifter« - afgift, som beregnes på grundlag af virksomhedernes omsætning, og som har til formål at finansiere et program for vedligeholdelse og bygning af det nationale vejnet)

2009/C 113/32

Processprog: litauisk

Den forelæggende ret

Lietuvos vyriausiasis administracinis teismas (Republikken Litauen)

Parter i hovedsagen

Sagsøger: Mechel Nemunas UAB

Sagsøgt: Valstybinė mokesčių inspekcija prie Lietuvos respublikos finansų ministerijos

Sagens genstand

Anmodning om præjudiciel afgørelse — Lietuvos vyriausiasis administracinis teismas (Republikken Litauen) — fortolkning af Rådets første direktiv 67/227/EØF af 11. april 1967 om harmonisering af medlemsstaternes lovgivning om omsætningsafgifter (EFT 1967, s. 12) og artikel 33 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — litauisk vejafgift, der beregnes på grundlag af en virksomheds omsætning og anvendes til finansiering af programmet for bygning og vedligeholdelse af de nationale veje

Konklusion

Artikel 33 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 91/680/EØF af 16. december 1991, skal fortolkes således, at den ikke er til hinder for opkrævning af en afgift som den, der opkræves af omsætningen, og som er foreskrevet i den litauiske lov om finansiering af programmet for vedligeholdelse og bygning af det nationale vejnet (Lietuvos Respublikos kelių priežiūros ir plėtros programos finansavimo įstatymas).

(1) EUT C 128 af 24.5.2008.
DA Den Europæiske Unions Tidende C 167/2

Domstolens kendelse (Sjette Afdeling) af 26. marts 2009 — Maria Catena Rita Pignataro mod Ufficio Centrale Circoscrizionale c/o Tribunale di Catania, Ufficio Centrale Regionale per l'elezione del Presidente dell'Assemblea Regionale Siciliana c/o Corte d'Appello di Palermo, Assemblea Regionale Siciliana, Presidenza del Consiglio dei Ministri, Ministero dell’Interno, Ministero dell’Economia, Andrea Vitale, Antonino Di Guardo og Fabio M. Mancuso (anmodning om præjudiciel afgørelse fra Tribunale Amministrativo Regionale per la Sicilia — Italien)

(Sag C-535/08) (1)

(Betingelser for at komme i betragtning til regionale valg - krav om bopæl i den pågældende region - artikel 17 EF og 18 EF - grundlæggende rettigheder - manglende tilknytning til fællesskabsretten - manglende kompetence for Domstolen)

2009/C 167/03

Processprog: italiensk

Den forelæggende ret

Tribunale Amministrativo Regionale per la Sicilia

Parter i hovedsagen

Sagsøger: Maria Catena Rita Pignataro

Sagsøgte: Ufficio Centrale Circoscrizionale c/o Tribunale di Catania, Ufficio Centrale Regionale per l'elezione del Presidente dell'Assemblea Regionale Siciliana c/o Corte d'Appello di Palermo, Assemblea Regionale Siciliana, Presidenza del Consiglio dei Ministri, Ministero dell’Interno, Ministero dell’Economia, Andrea Vitale, Antonino Di Guardo og Fabio M. Mancuso

Sagens genstand

Anmodning om præjudiciel afgørelse — Tribunale Amministrativo Regionale per la Sicilia — fortolkning af artikel 6 EU, artikel 3 i tillægsprotokol nr. 1 til den europæiske konvention til beskyttelse af menneskerettigheder og grundlæggende frihedsrettigheder, artikel 2 i tillægsprotokol nr. 4 til den nævnte konvention og artikel 25 i den internationale konvention om borgerlige og politiske rettigheder — fortolkning af artikel 17 EF og 18 EF — foreneligheden af regionale bestemmelser, hvorefter en italiensk statsborgers ret til at blive valgt til et offentligt politisk embede begrænses, idet der kræves bopæl i regionen

Konklusion

1) Artikel 17 EF og 18 EF er ikke til hinder for nationale bestemmelser, der fastsætter, at det i en situation som den i hovedsagen omhandlede er en betingelse for at være valgbar til en regional forsamling, at kandidaten er bosiddende i den pågældende region på tidspunktet for kandidaturet.

2) De Europæiske Fællesskabers Domstol har ikke kompetence til at besvare det første af de af Tribunale Amministrativo Regionale per la Sicilia forelagte præjudicielle spørgsmål.

(1) EUT C 32 af 7.2.2009.
DA Den Europæiske Unions Tidende C 141/21

Domstolens kendelse af 20. januar 2009 — Jörn Sack mod Kommissionen for De Europæiske Fællesskaber

(Sag C-38/08 P) (1)

(Appel - personalesag - løn - ikke anvendelse af tillæg som fastsat for kontorchefer til en juridisk rådgiver i lønklasse A*14 - ligebehandlingsprincippet)

2009/C 141/36

Processprog: tysk

Parter

Appellant: Jörn Sack (ved Rechtsanwalt D. Mahlo)

Den anden part i appelsagen: Kommissionen for De Europæiske Fællesskaber (ved B. Wägenbaur og J. Currall, som befuldmægtigede)

Sagens genstand

Appel af dom afsagt af Retten i Første Instans (Femte Afdeling) den 11. december 2007 i sag T-66/05, Sack mod Kommissionen, hvorved Retten frifandt Kommissionen for en påstand om annullation af afgørelser om fastsættelse af appellantens løn for perioden fra maj 2004 til februar 2005, en påstand om en fornyet beregning af denne løn og en påstand om annullation af den stiltiende afvisning af appellantens klage — ikke anvendelse af tillæg som fastsat for kontorchefer til en juridisk rådgiver i lønklasse A*14 i Kommissionens Juridiske Tjeneste, der har sikret koordineringen af en arbejdsgruppe — tilsidesættelse af ligebehandlingsprincippet

Konklusion

1) Appellen forkastes.

2) Jörn Sack betaler ud over sine egne omkostninger ligeledes Kommissionen for De Europæiske Fællesskabers omkostninger.

(1) EUT C 107 af 26.4.2008.
DA Den Europæiske Unions Tidende C 141/21

Domstolens kendelse (Ottende Afdeling) af 5. marts 2009 — K & L Ruppert Stiftung & Co. Handels-KG mod 1. Kontoret for Harmonisering i det Indre Marked (Varemærker og Design) og 2. Natália Cristina Lopes de Almeida Cunha, Cláudia Couto Simões og Marly Lima Jatobá

(Sag C-90/08 P) (1)

(Appel - EF-varemærker - ansøgning om registrering af EF-figurmærket CORPO LIVRE - indsigelse fra indehaveren af de ældre nationale og internationale ordmærker LIVRE - for sent fremlagt bevis for, at der var gjort brug af de ældre varemærker - indsigelsen ikke taget til følge)

2009/C 141/37

Processprog: tysk

Parter

Appellant: K & L Ruppert Stiftung & Co. Handels-KG (ved Rechtsanwältin D. Spohn)

De andre parter i appelsagen: 1. Kontoret for Harmonisering i det Indre Marked (Varemærker og Design) (ved G. Schneider, som befuldmægtiget) og 2. Natália Cristina Lopes de Almeida Cunha, Cláudia Couto Simões og Marly Lima Jatobá

Sagens genstand

Appel af dom afsagt af Retten i Første Instans (Anden Afdeling) den 12. december 2007 i sag T-86/05, K & L Ruppert Stiftung mod KHIM — Lopes de Almeida Cunha, Couto Simões og Lima Jatobá, hvorved Retten frifandt Harmoniseringskontoret i en sag indledt af indehaveren af de nationale og internationale ordmærker »LIVRE« for varer i klasse 25, hvori der var nedlagt påstand om annullation af afgørelse truffet den 7. december 2004 af Første Appelkammer ved Harmoniseringskontoret vedrørende afslag på en klage over Indsigelsesafdelingens afgørelse, hvorved denne ikke tog den af varemærkeindehaveren rejste indsigelse mod registreringen af EF-figurmærket »CORPO LIVRE« for varer i klasse 18 og 25 til følge — indsigelsessag — indsigelsen forkastet som følge af for sent fremlagt bevis for, at der var gjort brug af de ældre varemærker

Konklusion

1) Appellen forkastes.

2) K & L Ruppert Stiftung & Co. Handels-KG betaler sagens omkostninger.

(1) EUT C 142 af 7.6.2008.
DA Den Europæiske Unions Tidende C 141/36

Kendelse afsagt af Domstolens præsident den 24. marts 2009 — Real Madrid Football Club, Zinedine Zidane, David Beckham, Raul Gonzalez Blanco, Ronaldo Luiz Nazario de Lima, Luis Filipe Madeira Caeiro, Futebol Club Do Porto S.A.D., Victor Baia, Ricardo Costa, Diego Ribas Da Cunha, P.S.V. N.V., Imari BV og Juventus Football Club SPA mod Sporting Exchange Ltd, William Hill Credit Limited, Victor Chandler (International) Ltd, BWIN International Ltd (Betandwin), Ladbrokes Betting and Gaming Ltd, Ladbroke Belgium S.A., Internet Opportunity Entertainment Ltd og Global Entertainment Ltd (anmodning om præjudiciel afgørelse fra Cour d'appel de Liège — Belgien))

(Sag C-584/08) (1)

2009/C 141/73

Processprog: fransk

Domstolens præsident har besluttet, at sagen skal slettes af registeret.

(1) EUT C 55 af 7.3.2009.